MEGA:รุกธุรกิจต่อเนื่องชี้ระยะยาวสดใสโบรกฯแนะนำซื้อราคาเป้าหมาย 23 บาท
MEGA โบรกฯมองการขยายคลังสินค้านี้จะช่วยรักษาฐานลูกค้าของ Maxxcare ไว้ได้ในระยะยาว ส่วนค่าใช้จ่ายที่เพิ่มจากค่าเสื่อมราคาและการบริหารประเมินไว้ที่ 13-15 ลบ. ในปี61 ซึ่งคิดเป็น 1.3-1.5% ของประมาณการกำไรสุทธิอย่างไรก็ตาม ส่วนนี้น่าจะถูกหักล้างได้จากรายได้ที่เพิ่มขึ้นจากคลังสินค้าใหม่ และการประหยัดค่าเช่าออฟฟิศและคลังสินค้าเดิม จึงยังคงประมาณการกำไรสุทธิของปี 59-61 และคงคำแนะนำซื้อ ที่ราคาเป้าหมาย 23 บาท
20 ก.ย. 2559

บล.กสิกรไทย ระบุในบทวิเคราะห์วันนี้(20ก.ย.) ว่า บริษัท เมก้า ไลฟ์ไซแอ็นซ์ จำกัด (มหาชน) หรือ MEGA เมื่อวันศุกร์ที่ผ่านมา (16 ก.ย.) บริษัทแจ้งต่อตลาดหลักทรัพย์ฯว่า บริษัทย่อยที่เมียนมาร์ Mega Lifescience PTY Ltd. ได้รับอนุมัติจาก Myanmar Investment Commission สำหรับการก่อสร้างคลังสินค้าและออฟฟิศบนที่ดินเช่าที่เมียนมาร์เรียบร้อยแล้ว
โดยโครงการนี้มีมูลค่าลงทุน 600 ลบ. ในเฟสแรก รองรับแผนขยายงานของลูกค้าปัจจุบันของ Maxxcare ที่ดำเนินธุรกิจบริการคลังสินค้าและจัดจำหน่ายสินค้าในเมียนมาร์ และลดค่าเช่าคลังสินค้าและออฟฟิศในปัจจุบันลง ระยะเวลาก่อสร้าง 2 ปี คาดจะแล้วเสร็จไตรมาส 3/61
มองว่าการขยายคลังสินค้านี้จะช่วยรักษาฐานลูกค้าของ Maxxcare ไว้ได้ในระยะยาว ส่วนค่าใช้จ่ายที่เพิ่มจากค่าเสื่อมราคาและการบริหารประเมินไว้ที่ 13-15 ลบ. ในปี61 ซึ่งคิดเป็น 1.3-1.5% ของประมาณการกำไรสุทธิ
อย่างไรก็ตาม ส่วนนี้น่าจะถูกหักล้างได้จากรายได้ที่เพิ่มขึ้นจากคลังสินค้าใหม่ และการประหยัดค่าเช่าออฟฟิศและคลังสินค้าเดิม จึงยังคงประมาณการกำไรสุทธิของปี 59-61 และคงคำแนะนำซื้อ ที่ราคาเป้าหมาย 23 บาท